344 
MÉMOIRES. 
Joinct aussi qu’estant les despartemens généraulx desdites décimes 
faictz suyvant l’estimation et recherche de l’an mil cinq cens et seize, 
plusieurs bénéfices sont estrangement surchargés et les autres trop 
peu; de tant que, despuys ce temps-là, les aucungs ont augmenté en 
valeur et les autres ont diminué, de sorte qu’il en advient grande iné- 
gualité tant pour le regard du payement des décimes que pour la alié¬ 
nation du temporel, dont les ecclésiasticques pourront mieulx espe- 
ciffier les particularités. 
Que, en plusieurs lieux, les seigneurs d’iceulx, gentilzhommes ou 
capitaines, ont prins et preignent, par violance et de voye de faict, les 
fruictz des bénéfices qu’ilz s’aproprient, combien qu’ilz portent tiitre 
de catholicques. 
De la noblesse et gens de guerre. 
Que la plus part des gentilshommes de ce diocèse tirannisent pour 
le jourd’huy tous les autres estatz, soubz ombre de quelques charges 
qu’ilz prennent pour le faict de la guerre; de sorte qu’on noyt jamais 
parler de si estranges concussions, pilleries et rançonnemens qui se 
font sur les subjectz du Roy par les gens de guerre et ceulx qui les 
conduisent ou leur commandent, lesquelles surpassent les violances 
mesmes des ennemys; dont advient que plusieurs villes et lieux ay- 
ment mieulx recepvoir l’ennemy qu’endurer les faiçons de faire des 
nostres; et tout ce désordre advient pour la faulte des chefz et pour 
la négligence des prevostz qui connivent et dissimulent aujourd’huy 
toutes faultes et excès sans faire aucune punition. 
Que la plupart de la noblesse, bien qu’elle se glorifie en tiitre de 
catholicque et du service du Roy, toutesfoys elle faict la guerre 
lâchement, communicque familièrement avec l’ennemy ; parlent, men- 
gent et boyvent ensemble, trafficquent, négocient et partagent entre 
eulx les butins et s’espargnent les ungs les aultres pour raison des 
parantelles, aliences ou amytiés qui sont entre eulx ; tellement qu’il 
semble que les gentilzhommes et les ennemys ayent juré la ruyne 
toutelle du peuple ; dont les particularités se pourroient bien au long 
et exactement scavoir, s’il plaisoyt au Roy depputer commissaires» 
gens de bien et d’auctorité, pour en informer secrètement. 
Que partie de la noblesse est venue à telle insolence qu’elle n’a 
aucune crainte ny reverence de la justice; ains faict tout ce que bon 
luv semble, constituant le droict et la force, et nomméement les petitz 
et plus pauvres d’entre les gentilzhommes ; lesquelz exercent toute 
tiiannie sur le peuple, ne voulans payer aucunes charges pour les 
biens roturiers qu’ilz tiennent ou achaptent journellement, battant, 
frapant et murtrissant ceulx qui osent les appeller en justice ou leur 
desplaire en la moindre chose que ce soyt; de façon que le peuple est 
si mal affecté envers la noblesse, qu’il est à craindre que bientost ne 
s’eslève contre elle, ne la pouvant plus supporter, sy Sa Majesté n’y 
mect quelque bon reiglement. 
Que, entre les vices familiers à ladite noblesse, sont les bla[s]phe- 
